KOMISIJOS REGLAMENTAS (EB) Nr. 635/2007
2007 m. birželio 7 d.
nukrypstantis nuo Reglamento (EEB) Nr. 1915/83 nuostatų dėl ūkių 2006 ataskaitinių metų ataskaitų pateikimo laikotarpio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos Reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 6 straipsnio 2 dalį,
kadangi:
(1)
1983 m. liepos 13 d. Komisijos reglamento (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (2), 3(3) straipsnyje numatyta, kad nuo 2005 ataskaitinių metų ryšių palaikymo įstaiga ne vėliau kaip per 12 mėnesių nuo atitinkamų ataskaitinių metų pabaigos Komisijai pateikia visas ūkių ataskaitas.
(2)
Tikslinga išimties tvarka 2006 ataskaitiniams metams nustatyti Danijai ilgesnį duomenų pateikimo terminą, kad ši valstybė narė galėtų baigti atnaujinti informacinių technologijų sistemą, naudojamą tvarkant apskaitos duomenis, renkamus siekiant nustatyti žemės ūkio valdų pajamas.
(3)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EEB) Nr. 1915/83 3(3) straipsnyje Danijos ryšių palaikymo įstaiga pateikia Komisijai ūkių 2006 ataskaitinių metų ataskaitas per 18 mėnesių nuo ataskaitinių metų pabaigos.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 7 d.